ในระยะสั้นคาด SET แกว่งผันผวนในกรอบแคบ 1,535-70จุด รอดูยอดผู้ติดเชื้อและถ้อยคำแถลง Powell / ตัวเลขรถยนต์เดือน มี.ค. 2564 เติบโตทั้งภายในประเทศ/ส่งออก/การผลิต
28 เมษายน 2564

ในระยะสั้นคาด SET แกว่งผันผวนในกรอบแคบ 1,535-70จุด รอดูยอดผู้ติดเชื้อและถ้อยคำแถลง Powell / ตัวเลขรถยนต์เดือน มี.ค. 2564 เติบโตทั้งภายในประเทศ/ส่งออก/การผลิต 

หากนับตั้งแต่ช่วง 4Q20 เป็นต้นมา ภาวะการลงทุนยังอยู่ในลักษณะ Reflation ที่ปริมาณเงินยังเพิ่มสภาพคล่องเข้ามาในระบบอย่างต่อเนื่องโดยเฉพาะจากธนาคารกลางและมาตรการกระตุ้นเศรษฐกิจฝั่งรัฐบาล ในขณะที่อัตราผลตอบแทนพันธบัตรรัฐบาลค่อยๆแกว่งตัวขึ้นสะท้อนภาพความหวังของการฟื้นตัวของเศรษฐกิจอย่างค่อยเป็นค่อยไป ในขณะที่ภาพการลงทุนภาวะดังกล่าวเหมาะสำหรับการลงทุนในสินทรัพย์เสี่ยงอย่างตลาดหุ้น และสินค้าโภคภัณฑ์ ซึ่งกลุ่ม Value play มักให้ผลตอบแทนที่ดี กล่าวคือกลุ่มที่มี PBV ต่ำ (กลุ่มธนาคาร) เมื่อเทียบกับกลุ่มที่มีการอัตราเติบโตสูง Growth (กลุ่มเทคโนโลยี)  

หากอิงจากต้นปีพบว่าตลาดหุ้นโลก (MSCI ACWI) ยังให้ผลตอบแทนสูงถึง 10% อย่างไรก็ตามสิ่งที่สำคัญมากกว่านั่นคือ ภาวะดังกล่าวจะจบลงและเข้าสู่ช่วงเปลี่ยนถ่ายจาก Reflation เป็น Tightening ช่วงใด?  เบื้องต้นเราประเมินว่าการเปลี่ยนถ่ายดังกล่าวจะเป็นแบบค่อยเป็นค่อยไป โดยเฉพาะถ้อยคำแถลงภายหลังการประชุม FOMC รายเดือน เบื้องต้นสิ่งที่ Powell ให้ความสำคัญนั่นคืออัตราการว่างงาน ซึ่งปัจจุบันยังอยู่ในระดับประมาณ 6% และหากเทียบกับก่อนเกิด COVID-19 พบว่าตัวเลขการจ้างงานกลับมาประมาณ 60% (เมื่อเทียบกับการส่งสัญญาณ Tapering ของธนาคารกลางแคนาดาที่ระดับ 90%) อัตราเงินเฟ้อและการฟื้นตัวของเศรษฐกิจสหรัฐในระดับ 2ไตรมาสเป็นต้นไป นั่นหมายถึงหากทั้ง 3สัญญาณออกมาดีกว่าที่ประเมินว่า คาดว่าจะเริ่มเห็นการส่งสัญญาณลดขนาดวงเงินการเข้าซื้อสินทรัพย์อย่างค่อยเป็นค่อยไป (จากปัจจุบันที่ระดับ 1.2แสนล้านเหรียญสหรัฐต่อเดือน) ซึ่งเราคิดว่ารอบนี้จะค่อยๆลดขนาดเนื่องจากบทเรียนการส่งสัญญาณในช่วงปี 2013 สร้างความผันผวนสูงมากต่อทุกๆสินทรัพย์ ซึ่งหากถึงเวลานั้นเราคาดว่าดอลลาร์จะเริ่มค่อยๆกลับมาแข็งค่า ในขณะที่อัตราผลตอบแทนพันธบัตรสหรัฐระยะยาวจะค่อยๆปรับขึ้นเช่นกัน ซึ่งส่งผลเชิงลบต่อประเทศที่ฟื้นตัวช้าในขณะที่ต้นทุนการเงินในเชิงเปรียบเทียบเร่งตัวขึ้นตามประเทศที่พัฒนาแล้ว ฉะนั้นเราประเมินว่าในระยะนี้ประเทศในกลุ่มเกิดใหม่ (Emerging market) ควรแร่งจัดหาวัคซีน และกระตุ้นเศรษฐกิจให้ Output gap ใช้เวลาไม่ต่างจากประเทศที่พัฒนาแล้วมากนัก ไม่เช่นนั้นจะได้รับผลกระทบในระยะยาว และอาจเป็นการสิ้นสุดการเก็งกำไรกลุ่มวัฏจักรอย่างสินค้าโภคภัณฑ์ในเวลานั้น เราซึ่งประเมินว่าจะเป็นช่วงระหว่าง 3Q-4Q21 

สำหรับตัวเลขเศรษฐกิจภายในประเทศ เมื่อวาท สอท. รายงานตัวเลขรถยนต์เดือนมี.ค.64 เบื้องต้นออกมาแข็งแกร่งโดยยอดขายรถยนต์ใน มี.ค. 2564 โตขึ้น (+25.4% YoY) ทั้งยอดส่งออกและการผลิตต่างขยายตัวขึ้น (+16.4% และ +10.7% YoY ตามลำดับ) (U-rate ที่ 65%) เบื้องต้น ยอดส่งออกรถยนต์ที่ดี (สูงสุดรอบ 24 เดือน) มาจากตลาด Australia ที่กลับมาเติบโต รวมถึงฐานต่ำในยุโรป และ เราว่าคาดยอดขายยานยนต์ในประเทศเดือน เม.ย. 2564 จะสะท้อนผลกระทบฐานต่ำจากล็อคดาวน์รอบแรกที่มียอดขายรถเพียง 30,000 คัน ทั้งนี้ ส.อ.ท. ระบุว่ากลุ่มยานยนต์ไทยได้รับผลกระทบจากโควิด-19 ระลอก 3 เพียงเล็กน้อย ภาพรวมนี้เป็นบวกต่อ KCE และ EPG ในแง่การส่งออกยานยนต์ที่แตะจุดสูงสุดในรอบ 24 เดือน มีแรงหนุนจากตลาดออสเตรเลีย (+22% YoY) และยุโรป (+87%) 

มุมมองตลาดหุ้น/ กลยุทธ์การลงทุน คาดหลายสินทรัพย์ทั่วโลกรวมทั้งตลาดหุ้นจะแกว่งในกรอบแคบเพื่อรอดูถ้อยคำแถลงของ Powell ในวันนี้ แนะ SCGP (Upgrade to 62), STEC , AEONTS 

หุ้นแนะนำ SCGP (พื้นฐาน 62.00 บาท) SCGP มีกำไรหลักไตรมาส 1/21 ที่แข็งแกร่งที่ 2.3 พันล้านบาทเพิ่มขึ้น 7.8% YoY และ 38.8% QoQ จากการเติบโตของรายได้และการขยายตัวของ GPM, ฝ่ายบริหารยังคงมีมุมมองที่เป็นบวกต่อแนวโน้มของบริษัทโดยพยายามขยายธุรกิจอย่างต่อเนื่อง STEC (พื้นฐาน 20.23 บาท) มาตรการควบคุมราคาเหล็ก แก้ปัญหาต้นทุนพุ่ง ลดผลกระทบผู้ประกอบการ ลดภาระค่าใช้จ่ายของกลุ่มก่อสร้าง, คาดกำไรไตรมาส 1Q21 ออกมาดีAEONTS (พื้นฐาน 244.00 บาท) AEONTS รายงานกำไรไตรมาส 4/FY2564 ที่ 1.18 พันลบ. (+17% QoQ +12% YoY) ดีกว่าที่ตลาดคาด 30% จาก ECL ที่ลดลง, PPOP ลดลง QoQ และ YoY จาก NII ที่อ่อนแอ และ OPEX ที่สูงขึ้นเล็กน้อย, เราจะทบทวนประมาณการครั้งหลังจากประชุมนักวิเคราะห์ในวันนี้ (28 เม.ย.) รายงานตัวเลขเศรษฐกิจ วันพุธ ติดตาม ปริมาณสำรองน้ำมันดิบรายสัปดาห์ของสหรัฐฯ และการประชุมธนาคารกลางสหรัฐฯวันพฤหัสฯ ติดตาม ตัวเลข GDP 1Q21 ของสหรัฐฯ คาด +6.5% QoQ ตัวเลขยอดขายบ้านรอปิดการขายของสหรัฐฯ เดือน มี.ค. คาด +6% MoM และตัวเลขการขอสวัสดิการว่างงานรายสัปดาห์คาด +5.6 แสนตำแหน่ง วันศุกร์ ติดตาม ตัวเลขเศรษฐกิจไทยเดือน มี.ค. โดย ธปท. ตัวเลข PMI ภาคการผลิตของจีนเดือน เม.ย. คาดทรงตัว MoM ที่ 51.7 จุด ตัวเลข GDP 1Q21 ของเยอรมันคาด -1.5% QoQ และ -3.4% YoY ตัวเลข CPI ของยูโรโซนเดือน เม.ย. คาด +1.6% YoY ตัวเลข Core PCE price index ของสหรัฐฯ เดือน มี.ค. คาด +1.8% YoY ตัวเลข Personal spending index เดือน มี.ค. คาด +4.2% MoM และดัชนี Michigan Consumer Sentiment เดือน เม.ย. คาด +1.1% MoM เป็น 87.5 จุด